Document ID: /roh_data/filtered/swiss_laws_in_ROH.jsonl.gz/352

850.110

Ordinaziun davart las valitaziuns uffizialas d'immobiglias (OVI)

dals 26-09-2017 (versiun dals 01-12-2023)

Sa basond sin l'art. 45 al. 1 da la constituziun chantunala1)

relaschada da la regenza ils 26 da settember 2017

1. Autoritads

Organisaziun

Art.  1 1 L'uffizi maina ultra dal biro a Cuira filialas a Glion, Tavau, Tusaun, Samedan e Scuol.

2 L'uffizi fixescha la successiun da las valitaziuns da revisiun che ston vegnir fatgas vischnanca per vischnanca.

2. Realisaziun da las valitaziuns

Basas

Art.  2 1 Ultra   da   la   lescha   davart   las   valitaziuns   uffizialas   d'immobiglias   ston   vegnir resguardadas en spezial las suandantas basas:

a)

b)

la lescha federala davart il dretg funsil puril2) e l'ordinaziun respectiva3);

ils relaschs davart l'assicuranza d'edifizis sco er la cunvegna da prestaziun che l'uffizi ha concludì cun l'assicuranza d'edifizis4);

ils relaschs davart la protecziun cunter incendis5);

las prescripziuns chantunalas e communalas da construcziun e da planisaziun;

la legislaziun chantunala da taglia6);

c)

d)

e)

1) DG 110.100 2) CS 211.412.11 3) CS 211.412.110 4) DG 830.100, 830.110 e disposiziuns cumplementaras tar l'ordinaziun 5) DG 840.100, 840.110 6) DG 720.000 * tabellas da las modificaziuns a la fin dal relasch

1

850.110

f)

g)

la   legislaziun   forestala   chantunala7)  sco   er   las   directivas   concernent   la stimaziun dal guaud da l'uniun forestala svizra;

las recumandaziuns e las normas respectivas da federaziuns professiunalas8).

Valitaziun object per object

Art.  3 1 Mintga   object   da   valitaziun   sto   vegnir   valità   per   sasez   e   mintga   valitaziun   sto vegnir communitgada separadamain.

2 Plirs objects da valitaziun da la medema proprietaria u dal medem proprietari che furman  in'unitad  economica  ston  per  regla  vegnir  valitads  cumplessivamain.  Las valurs ston vegnir repartidas sin ils singuls bains immobigliars. In'excepziun èn ils implants da transport sco er ils stabiliments da la producziun, dal transport e da la repartiziun d'energia, nua che las valurs da rendita e las valurs commerzialas vegnan repartidas proporziunalmain sin las vischnancas pertutgadas.

Facturs decisivs

Art.  4 1 Per eruir la valur tenor l'artitgel 10 alinea 1 da la lescha ston vegnir resguardads tut ils facturs che han ina influenza sin la valur, en spezial:

a)

b)

la moda da construir, la vegliadetgna, il stadi e l'intent dals edifizis;

il   dumber,   la   grondezza,   la   construcziun,   il   stadi,   l'isolaziun   termica,   la protecziun cunter la canera, la funcziunalitad e las relaziuns dal retgav dals singuls locals;

ils dretgs e las grevezzas dal dretg privat e dal dretg public (restricziuns da proprietad u d'utilisaziun ed obligaziuns);

il   clima,   la   situaziun   e   las   relaziuns   da   traffic,   il   grad   d'avertura   tras   vias d'access, l'access a la viafier ed a vias, la vischinanza da la plazza aviatica, il provediment e la dismessa (aua, aua persa, electricitad, gas, telefon);

il   potenzial   da   svilup   da   la   regiun   e   l'utilisaziun   realisabla   tenor   las prescripziuns da construcziun da dretg privat e da dretg public (p.ex. dretg da vischinas   e   da   vischins,   plans   da   zonas,   d'avertura,   da   furmaziun   e   da quartier),   il   resguard   da   las   relaziuns   existentas   da   la   cuntrada   e   da   las relaziuns localas existentas;

la qualificaziun per intents d'abitar, da far vacanzas u da fatschenta;

la restricziun tras canera, odur, fim, pulvra, radiaziun, deponias veglias sco er la privaziun da glisch e da sulegl;

la   funcziunalitad   da   stabiliments   e   d'indrizs   che   servan   unicamain   u spezialmain   ad   intents   commerzials   u   industrials,   la   pussaivladad   d'ina alienaziun u d'ina autra utilisaziun;

la furma, la topografia, la dimensiun e la cumposiziun dal terren.

c)

d)

e)

f)

g)

h)

i)

7) DG 920.100 8)

societad svizra dals inschigners ed architects (SIA), uniun svizra dals experts chantunals per la   valitaziun   da   bains   immobigliars   (USECV),   chombra   svizra   d'experts   da   stimaziun (CSES),   associaziun   svizra   da   l'economia   immobigliara   (SVIT),   associaziun   svizra   dals experts da stimaziuns immobigliaras (ASESI)

2

2 Per   eruir   la   valur   è   decisiv   il   stadi   dals   objects   da   valitaziun   il   mument   da   la valitaziun.

850.110

Investiziuns essenzialas

Art.  5 1 Sco investiziuns essenzialas tenor l'artitgel 11 alinea 1 litera a da la lescha valan:

a)

b)

edifizis novs a partir da 20 000 francs;

construcziuns annexas, midadas, renovaziuns u engrondiments d'edifizis, sche la   summa   che   augmenta   la   valur   per   edifizi   surpassa   100 000   francs   ed importa dapli che 20 pertschient da la valur da nov indexada da l'edifizi ubain sche la summa che augmenta la valur per edifizi surpassa 500 000 francs.

Inspecziun

Art.  6 1 En cas da valitaziuns sin dumonda vegn fatga per regla ina inspecziun. Nagina inspecziun na vegn fatga en cas d'objects da valitaziun cun ina valur da nov da main che 100 000 francs.

2 En cas da valitaziuns da revisiun vegn per regla fatga ina inspecziun, sche almain ina da las suandantas premissas è ademplida: * a) * … b) * ina inspecziun è inditgada per motivs assicuratorics tenor la Lescha davart

l'assicuranza d'edifizis (LAE)9), numnadamain:

1. *

la valur actuala d'in edifizi è vegnida fixada en l'ultima valitaziun ad almain   50   e   maximalmain   60 pertschient   da   la   valur   da   nov   (cf.

art. 18 al. 2   LAE)   e   la   valur   da   nov   da   l'edifizi   importa   almain 100 000 francs;

la valur actuala d'in edifizi è vegnida fixada en l'ultima valitaziun ad almain   31   e   maximalmain   40 pertschient   da   la   valur   da   nov   (cf.

art. 16 al. 3   LAE)   e   la   valur   da   nov   da   l'edifizi   importa   almain 100 000 francs;

2. *

c) * dapi l'ultima valitaziun èn vegnidas fatgas investiziuns relevantas; la relevanza da   las   investiziuns   vegn   fixada   da   l'uffizi   en   las   directivas   tenor l'artitgel 2 alinea 1 da la lescha, resguardond las relaziuns localas e regiunalas;

d) * … e) * l'inspecziun è necessaria per eruir las datas dal martgà.

3 L'uffizi po desister da far ina inspecziun, sche las basas che stattan a disposiziun (vegliadetgna   e   qualitad   da   las   actas,   datas,   infurmaziuns   publicas   ed   internas, prescripziuns da l'Assicuranza d'edifizis dal Grischun e.u.v.) permettan da far ina valitaziun adequata. Sche quai n'è betg il cas, sto vegnir fatga ina inspecziun. *

Communicaziun da la valitaziun

Art.  7 1 La disposiziun da valitaziun sto vegnir communitgada per regla entaifer 20 dis suenter che la valitaziun è vegnida fatga.

9) DG 830.100

3

850.110

Valur da nov

Art.  8 1 La valur da nov correspunda als custs ch'èn necessaris per construir in edifizi da medem gener, da la medema grondezza e dal medem standard en il medem lieu.

2 La   basa   per   la   valitaziun   d'edifizis   novs   e   da   midadas   architectonicas   è   il rendaquint da construcziun.

3 Custs extraordinariamain bass u auts che resultan tras reducziuns da pretsch, tras offertas, tras atgnas prestaziuns, tras modificaziuns cun planisar e cun construir sco er custs per disfar na vegnan betg resguardads.

4 Decisiva è la media dals pretschs da construcziun al lieu da l'edifizi.

5 La valur da nov d'edifizis vegls sco er d'edifizis che han ina impurtanza istorica u ina impurtanza per la tgira da monuments correspunda als custs che vegnan valitads per   la   reconstrucziun   en   la   moda   da   construcziun   existenta   u   en   ina   moda   da construcziun cumparegliabla.

6 Tar edifizis vegls senza impurtanza istorica u senza impurtanza per la tgira da monuments   ston   vegnir   resguardadas   las   reglas   vertentas   da   la   scienza   da construcziun ed il stadi actual da la tecnica.

Valur actuala

Art.  9 1 La valur actuala correspunda a la valur da nov main la svalitaziun tecnica ch'è vegnida   chaschunada   pervia   da   la   vegliadetgna,   pervia   da   l'isada,   pervia   da l'influenza da l'aura, pervia dals donns da construcziun, pervia da mancanzas da construcziun u per auters motivs.

Valur materiala

Art.  10 1 La valur materiala (valur reala) serva sco valur auxiliara per la valitaziun da la valur commerziala. Ella sa cumpona da:

la valur actuala da l'edifizi;

a)

la valur dal terren;

b)

las lavurs da preparaziun e dal stgav dal fundament;

c)

la valur actuala da las lavurs da conturn e dals conducts ordaifer l'edifizi, d)

spezialmain per aua, electricitad, gas e chanalisaziun;

las taxas da colliaziun per il provediment e per la dismessa (aua, electricitad, gas, chanalisaziun e chaussas sumegliantas);

la   valur   actuala   da   las   parts   integralas   ed   accessoricas   che   n'èn   betg cuntegnidas en la valur da nov da l'edifizi.

e)

f)

Svalitaziun economica

Art.  11 1 La svalitaziun economica che po vegnir chaschunada en spezial pervia da novas enconuschientschas en connex cun materials da construcziun ubain pervia da novas metodas da fabricaziun sco er pervia da la perdita da potenzial d'utilisaziun, sto vegnir resguardada en la valur materiala.

4

850.110

Valur dal terren

Art.  12 1 La   valur   dal   terren   è   cumparegliabla   cun   la   valur   commerziala   da   terren sumegliant, betg surbajegià, che correspunda al pretsch che po vegnir obtegnì sin il martgà sut relaziuns normalas.

2 Rinforzaments   dal   sulom   e   fundaments   spezials   ston   vegnir   resguardads adequatamain tar la valitaziun da la valur dal terren.

3 Per   eruir   la   valur   dal   terren   pon   vegnir   applitgadas   las   suandantas   metodas auxiliaras:

a)

b)

c)

metoda da classas areguard la situaziun;

quint retroactiv da la valur da rendita u dal pretsch da vendita;

metoda da la valur structurala.

Valur da locaziun

Art.  13 1 La valur da locaziun correspunda a la rendita d'ina immobiglia ch'ins po obtegnair mintga onn en moda duraivla.

2 Per eruir la valur da locaziun vegni sa basà per regla sin la rendita da locaziun netta. Quella resulta da la rendita da locaziun brutta main ils custs accessorics. Ils custs   accessorics   èn   expensas   che   pon   vegnir   messas   a   quint   separadamain   a   la locataria u al locatari. Latiers tutgan expensas sco quellas per il stgaudament, per l'aua, per l'aua chauda, per nettegiar las stgalas, per l'electricitad en general, las taxas d'utilisaziun   ed   ils   custs   d'administraziun   che   resultan   per   far   il   rendaquint.

Indemnisaziuns per il diever da mobigliar na tutgan betg latiers.

3 La rendita da locaziun netta sa cumpona dals retgavs da l'utilisaziun tras terzas persunas u da l'atgna utilisaziun d'edifizis, da surfatschas surbajegiadas e da terren necessari per il manaschi.

4 Sche la rendita da locaziun netta na correspunda betg a las relaziuns dal martgà, vegni sa basà sin la productivitad.

Valur da rendita

Art.  14 1 La   valur   da   rendita   correspunda   a   la   rendita   da   locaziun   netta   che   vegn chapitalisada mintga onn.

Pertschient da chapitalisaziun

Art.  15 1 Il pertschient da chapitalisaziun sa cumpona da la tariffa dal tschains da chapital e dals supplements procentuals dals custs da gestiun.

2 La tariffa dal tschains da chapital reflectescha ils custs da chapital (chapital ester ed agen chapital) e las ristgas da chapital.

3 Ella variescha tut tenor il tip da l'object e vegn applitgada independentamain da las pussaivladads individualas da la proprietaria u dal proprietari.

4 La direcziun da l'uffizi communitgescha als organs da valitaziun las tariffas dal tschains da chapital che ston vegnir applitgadas.

5

850.110

Custs da gestiun

Art.  16 1 Ils custs da gestiun ston vegnir resguardads sco suonda:

a)

ils   custs   da   manaschi   cun   0,1   fin   0,5   pertschient:   quels   cumpiglian   las prestaziuns che la proprietaria u il proprietari na po betg metter a quint sco grevezzas currentas publicas per il provediment d'aua, per nettegiar las vias, per dismetter ils ruments e per allontanar l'aua (dentant betg taglias ordinarias sin   entradas   e   facultad),   ils   custs   da   pedel,   ils   custs   per   il   mantegniment d'ascensurs e da maschinas da lavar, ils custs per tgirar ils conturns, per rumir la naiv, per antennas communablas e per l'illuminaziun generala, las premias d'assicuranzas   d'edifizis,   d'assicuranzas   da   responsabladad   per   las proprietarias ed ils proprietaris sco er d'assicuranzas da chaussas;

ils custs da mantegniment e da reparaziun da l'edifizi e da la cuntrada cun 0,7 fin 2,2 pertschient;

ils custs d'administraziun cun 0,1 fin 0,3 pertschient;

la ristga per perditas dal tschains da locaziun cun 0,1 fin 0,4 pertschient;

las amortisaziuns cun 0,5 fin 1,0 pertschient.

c)

d)

e)

2 En cas motivads poi vegnir divergià da las dimensiuns ch'èn fixadas en l'alinea 1.

b)

Retgav net

Art.  17 1 Il retgav net correspunda a la rendita da locaziun netta main ils custs da gestiun effectivs.

2 Sche la cumprova dals custs da gestiun effectivs è avant maun, resulta la valur da rendita or da la chapitalisaziun dal retgav net cun la tariffa dal tschains da chapital correspundenta.

Valur commerziala

Art.  18 1 La   valur   commerziala   sa   drizza   tenor   ils   pretschs   ch'èn   vegnids   obtegnids   tar medems u tar sumegliants objects da valitaziun sut circumstanzas normalas. I pon vegnir resguardads objects da cumparegliaziun da l'entir territori chantunal.

3. Objects da valitaziun spezials

Mastergn ed industria en general

Art.  19 1 En cas d'objects da mastergn e d'industria che vegnan manads sezs vegni sa basà sin valurs da cumparegliaziun. Ultra da quai pon vegnir resguardads l'andament da las fatschentas, la rendita, la situaziun da l'occupaziun, la reserva da terren e las perspectivas per calcular la rendita da locaziun netta.

6

850.110

Art.  20

Stabiliments essenzials da la producziun, dal transport e da la repartiziun d'energia 1. essenzialitad

1 Sco essenzial en il senn da l'artitgel 10 alinea 2 da la lescha valan ils suandants stabiliments:

a)

producziun   d'energia:   stabiliments   che   servan   en   emprima   lingia   a   la producziun commerziala d'energia electrica, che na vegnan betg qualifitgads sco   manaschi   accessoric   d'ina   interpresa   industriala   u   d'ina   immobiglia d'abitar e che na survegnan betg retgavs segirads da l'indemnisaziun per cuvrir ils custs da la furniziun d'electricitad (ICF) tenor la lescha federala d'energia10)

u auters retgavs segirads;

transport d'energia: conducts electrics dals nivels da la rait 1 e 2;

repartiziun d'energia: conducts electrics dals nivels da la rait 3 fin 7.

b)

c)

2 Las valurs da nov e las valurs actualas dals edifizis che tutgan tar ils stabiliments vegnan   eruidas   separadamain   a   chaschun   da   la   valitaziun   da   revisiun   tenor vischnanca. La valur da rendita e la valur commerziala vegnan valitadas en total sco unitad   economica   per   tut   ils   stabiliments   dal   chantun   circa   il   medem   mument (art. 8 al. 4 da la lescha).

Art.  21

2. dimensiun da la valitaziun per stabiliments essenzials da producziun

1 Indrizs   architectonics   e   bains   immobigliars   che   servan   directamain   a   render utilisabel in stabiliment essenzial da la producziun d'energia ston vegnir integrads en la valitaziun.

2 Ils manaschis accessorics sco per exempel las fatschentas da vendita u las chasas d'abitar e da persunal ston vegnir valitads separadamain tenor las normas ordinarias.

3 Da resguardar è la svieuta da la fatschenta en la media da 10 onns ch'è resultada suenter la perioda da temp che ha servì sco basa per l'ultima valitaziun.

3. rapports da gestiun per stabiliments essenzials da producziun

Art.  22 1 Ils   gestiunaris   ston   inoltrar   als   organs   da   valitaziun   cumpetents   ils   rapports   da gestiun detagliads e revedids. Quels ston cuntegnair la bilantscha, il quint economic, il quint da finanziaziun inclusiv l'agiunta sco er il quint da gestiun dals manaschis accessorics ed il quint separà detaglià.

Art.  23 4. repartiziun da las valurs per stabiliments essenzials da producziun 1 Las parts da las valurs da rendita e da las valurs commerzialas che resultan sin ils singuls territoris communals vegnan communitgadas vischnanca per vischnanca. Las valurs   vegnan   repartidas   sin   fundament   da   las   investiziuns   en   las   vischnancas respectivas. Las gestiunarias ed ils gestiunaris ston metter a disposiziun als organs da valitaziun las datas correspundentas.

10) CS 730.0

7

850.110

5. retgav per stabiliments essenzials da producziun

Art.  24 1 Per   la   valitaziun   da   stabiliments   partenaris   sto   vegnir   fixà   il   retgav   total cumparegliond quel cun ils retgavs totals da l'energia ch'è vegnida producida en il chantun Grischun e vendida a las cumpradras finalas ed als cumpraders finals senza commerzi intermediar ed a cundiziuns da martgà.

2 Per la valitaziun da stabiliments betg partenaris è decisiv il retgav total ch'è vegnì obtegnì effectivamain da la vendita d'energia.

6. custs da gestiun per stabiliments essenzials da producziun

Art.  25 1 Ils   custs   da   gestiun   cumpiglian   ils   custs   ordinaris,   las   taxas,   la   taglia   sin immobiglias e las investiziuns substitutivas. Las taglias sin il retgav e sin il chapital na valan betg sco custs da gestiun.

2 Sche   las   investiziuns   substitutivas   effectivas   na   pon   betg   vegnir   cumprovadas vardaivlamain   da   la   gestiunaria   u   dal   gestiunari,   vegnan   quellas   eruidas   en pertschients dals custs da construcziun.

Art.  26

7. rendaquint da construcziun ed investiziuns substitutivas per stabiliments essenzials da producziun

1 Per ils custs da construcziun è decisiv il rendaquint da construcziun detaglià. Sche indicaziuns fidadas mancan, ston ils custs da construcziun vegnir valitads tenor la prestaziun installada.

2 En   cas   da   stabiliments   da   producziun   essenzials   vegnan   gruppas   substitutivas transfurmadas   en   pertschients   dals   custs   da   construcziun.   Per   regla   valan   las suandantas tariffas:

a)

per stabiliments da producziun en cas d'in ritmus da substituziun da 10 onns 2 pertschient,   da   20   onns   12   pertschient,   da   40   onns   20   pertschient   e   per investiziuns duraivlas 66 pertschient, quai ch'è en total 100 perschient;

per stabiliments da transport en cas da 40 onns 100 pertschient;

per stabiliments da repartiziun en cas da 25 onns 100 pertschient;

per ils ulteriurs stabiliments en cas da 15 onns 100 pertschient.

b)

c)

d)

Art.  27 8. renta d'ovra per stabiliments essenzials da producziun 1 Per fixar la renta d'ovra per stabiliments essenzials da producziun vegni sa basà sin il   retgav   da   manaschi.   Per   eruir   la   renta   d'ovra   avant   che   far   retenziuns   per investiziuns substitutivas ston vegnir deducids ils custs da persunal, las prestaziuns da   material,   las   prestaziuns   furnidas   da   terzas   persunas,   ils   ulteriurs   custs   da manaschi, las taxas e la taglia sin immobiglias. Betg deduciblas n'èn las expensas per tschains sin chapital ester e sin agen chapital sco er dividendas a las acziunarias ed als acziunaris.

8

850.110

Art.  28 9. retenziuns per stabiliments essenzials da producziun 1 La   basa   per   eruir   las   retenziuns   per   investiziuns   substitutivas   èn   ils   custs   da construcziun nova da l'entir stabiliment. Sco tals valan tut ils custs da construcziun menziunads tenor l'artitgel 26 alinea 1, dentant senza ils custs da terren.

2 Las summas da retenziun (apport annual en il fond da renovaziun) vegnan eruidas cun divider las summas che ston vegnir cuntanschidas tras il factur respectiv da la valur finala da la renta. La summa da tut ils apports en il fond da renovaziun vegn deducida da la renta d'ovra. Il resultat represchenta l'import che stat a disposiziun per la chapitalisaziun (retgav net).

10. eruida da valurs per stabiliments essenzials da producziun

Art.  29 1 Per la valitaziun vala il suandant:

a)

b)

c)

d)

e)

f)

ciclus da renovaziun: il mument da la valitaziun è gia scadida ina part da 20 pertschient dal ciclus da renovaziun respectiv;

orizont da consideraziun: da princip vala in orizont da consideraziun da 100 onns;

valur en daners / tschains dal chapital chapitalisà: la valur en daners vegn calculada tras la multiplicaziun dal retgav net cun il factur da la  valur en daners;

valur da rendita: quella vegn calculada cun deducir dal tschains dal chapital chapitalisà la valur en daners dal fond da renovaziun mesaun per stabiliments che vegnan renovads en in grond ciclus. Da quella vegn deducì in supplement da ristga adequat. Sche la valitaziun da la valur da rendita mussa in import negativ, vegn scritta ina nulla;

tariffa dal tschains dal chapital: quella correspunda a la tariffa dal tschains da cassa da las obligaziuns da la confederaziun da 10 onns, dentant almain 2,5 pertschient;

valur commerziala: quella correspunda per regla a la valur da rendita che sto vegnir communitgada, na dastga però betg sutpassar la valur cudeschada dals stabiliments e na stat betg en connex cun ina valitaziun en cas d'in return dals implants.

11. stabiliments dal transport e da la repartiziun d'energia

Art.  30 1 Per la valitaziun dals stabiliments dal transport e da la repartiziun d'energia èn decisivs ils retgavs obtegnids effectivamain. Dal rest vegnan applitgadas confurm al senn las disposiziuns davart ils stabiliments da producziun essenzials.

Implants da transport

Art.  31 1 Sco   implants   da   transport   valan   spezialmain   sutgeras,   runals,   denticularas   e telefericas sco er funicularas e pendicularas.

9

850.110

2 La   valur   materiala   sa   cumpona   dals   custs   d'investiziun   inclusiv   il   terren   ed   ils edifizis   necessaris   per   il   manaschi   sco   indrizs   d'ennavar,   punts,   sutpassadis   e surpassadis, tunnels, sendas, vias e parcadis sco er dals custs d'avertura.

3 La valur da rendita resulta da la chapitalisaziun dal gudogn net a)

plus:

1.

2.

3.

4.

main:

1.

2.

b)

tschains passivs;

amortisaziuns cudeschadas;

expensas che augmentan la valur;

amortisaziuns che n'appartegnan betg al manaschi;

amortisaziuns calculatoricas;

gudogns respectivamain retgavs che n'appartegnan betg al manaschi.

Art.  32

Manaschis da l'hotellaria 1. definiziun

1 Sco objects da l'hotellaria valan manaschis ch'èn averts per la publicitad u per ina tscherta   gruppa   da   consumentas   e   consuments   e   che   porschan   cunter   pajament spaisas e bavrondas u alloschament. Latiers tutgan spezialmain:

a)

b)

hotels, motels, hotels d'appartaments e garnis, pensiuns;

chamonas da clubs, quartiers da massa, chasas da vacanzas, albierts per la giuventetgna;

ustarias, bars, restaurants, cafetarias;

plazzas da campar;

locals per sautar, nightclubs.

c)

d)

e)

2 Stabiliments che servan mo al manaschi da l'hotelleria, sco chasas da persunal, stabiliments   da   sport,   garaschas,   irals   da   tgeiels,   bogns   cuverts,   parcs   ed   ierts d'hotels, ston vegnir valitads sco part dal manaschi.

2. manaschis accessorics

Art.  33 1 Manaschis   accessorics   e   parts   d'in   bain   immobigliar   che   n'appartegnan   betg   al manaschi d'hotellaria ston vegnir valitads separadamain.

2 Da quai fan part surtut negozis, kioscs, tancadis, manaschis agriculs, abitaziuns per il persunal ed abitaziuns da locaziun.

3. objects manads sezs

Art.  34 1 Per fixar la valur da rendita d'objects che vegnan manads sezs vegni sa basà sin la svieuta da la fatschenta.

2 Ils suandants custs ston vegnir deducids:

a)

b)

c)

d)

expensas da rauba;

custs da persunal;

ulteriuras expensas necessarias per il manaschi;

taglias e taxas dal manaschi;

10

850.110

e)

f)

g)

h)

i)

j)

custs d'administraziun;

expensas da la direcziun da l'interpresa;

mantegniment e remplazzament da l'inventari;

pitschen mantegniment da l'immobiglia;

media dal tschains sin il chapital dal manaschi;

amortisaziuns sin l'inventari cumprà.

Minieras, chavas, implants da gera ed implants da crappa

Art.  35 1 I   vegnan   valitads   bains   immobigliars,   sin   ils   quals   èn   admess   legalmain l'explotaziun, il deposit e la preparaziun da material.

2 La valur sa cumpona dals edifizis e dals stabiliments necessaris per explotar, per deponer   e   per   preparar   il   material   sco   er   da   las   reservas   da   l'explotaziun   e   dal deposit.

3 La basa fundamentala per giuditgar la valur furman la dimensiun e la durada da la permissiun   d'explotaziun   e   las   obligaziuns   da   quella   sco   er   eventuals   dretgs d'explotaziun contractuals.

Guaud

Art.  36 1 Ils organs da valitaziun incumbenseschan l'uffizi da guaud e privels da la natira cun las valitaziuns forestalas e communitgeschan las valurs.

2 Bains immobigliars surbajegiads cun singuls bostgs u cun pitschnas gruppas da bostgs che n'èn betg objects da la cultivaziun forestala, vegnan valitads directamain dals organs da valitaziun.

4. Taxas e parts dals custs

Taxas per proprietarias, proprietaris, petentas e petents

Art.  37 1 Las taxas vegnan calculadas sco suonda:

a)

1,4 promils da la valur da nov en cas da:

1.

2.

l'emprima valitaziun;

dumondas senza obligaziun da valitaziun.

b) * 1,3 promils da l'import impundì en cas da:

1.

2. *

investiziuns tar dumondas cun obligaziun da valitaziun;

valitaziuns   da   revisiun   cun   investiziuns   da   100 000   francs   e   dapli   u emprima   renovaziun   da   proprietad   en   condomini   sco   er   da cumproprietad cun urden d'utilisaziun e d'administraziun.

c) * 1,0 promils da la valur da nov en cas da:

1.

2. *

in'emprima valitaziun e dumondas senza obligaziun da valitaziun, sche mo la valur da nov e la valur actuala vegnan valitadas;

partiziuns   da   bains   immobigliars   cun   obligaziun   da   valitaziun,   sche l'ultima valitaziun ha gì lieu avant passa 3 onns e/u sch'i ha dà midadas decisivas dapi lura;

11

850.110

3. *

dumondas senza obligaziun da valitaziun per in manaschi agricul.

d) * 0,3 promils da la valur da nov en cas da:

1. * 2. *

3. * 4. *

la transfurmaziun en proprietad en condomini;

la   transfurmaziun   en   cumproprietad   cun   urden   d'utilisaziun   e d'administraziun;

la transfurmaziun en dretg da construcziun;

partiziuns   da   bains   immobigliars   cun   obligaziun   da   valitaziun,   sche l'ultima valitaziun ha gì lieu avant 3 u main onns e sch'i n'ha dà naginas midadas decisivas dapi lura.

2 A partir d'ina taxa da 5000 francs vegn concedì in rabat da 33,3 pertschient sin las taxas tenor l'alinea 1. La taxa maximala importa 15 000 francs. *

Taxas per la consegna d'actas

documents da valitaziun: 50 francs per bain immobigliar;

documents or da l'archiv dal stadi: 80 francs per bain immobigliar.

Art.  38 1 La lavur administrativa impundida per consegnar copias d'actas vegn messa a quint sco suonda:

a) * communicaziun da la valitaziun: 20 francs per bain immobigliar;

b) * … c)

d)

2 Sch'i vegnan duvrads documents tenor l'alinea 1 da la medema proprietaria u dal medem proprietari per dapli che trais bains immobigliars, vegn messa a quint mo pli la mesadad da la taxa a partir dal quart bain immobigliar. Sch'i vegnan pretendidas valitaziuns   ultra   d'in   bain   immobigliar   principal   er   da   bains   immobigliars accessorics,   sco   per   exempel   da   hallas   da   parcar   en   proprietad   en   condomini, scrodan las taxas per ils bains immobigliars accessorics.

3 L'uffizi n'incassescha betg taxas da las autoritads chantunalas u communalas.

Taxas e parts dals custs per ulteriurs retschaviders da prestaziuns

Art.  39 1 En cas da valitaziuns da revisiun incassescha l'uffizi da las vischnancas ina taxa da 0,1 promils da la valur da nov. Las taxas vegnan messas a quint a las vischnancas quartal per quartal. Sin dumonda po il quint er vegnir tramess mintga mais. * 1bis Las parts dals custs per la valitaziun da las valurs da nov e da las valurs actualas tenor   l'artitgel 20 alinea 2   incassescha   l'uffizi   cumplainamain   da   l'Assicuranza d'edifizis dal Grischun. * 1ter Las taxas e las parts dals custs per la valitaziun da stabiliments da la producziun, dal transport e da la repartiziun d'energia senza fixaziun d'ina valur da nov e d'ina valur actuala tenor l'artitgel 23 da la lescha e per las valitaziuns da revisiun che suondan tenor l'artitgel 13 da la lescha vegnan eruidas tenor la lavur impundida ed incassadas da l'uffizi mintgamai per la mesadad da l'Administraziun chantunala da taglia e da las vischnancas. * 2 Las parts dals custs vegnan messas a quint quartal per quartal.

12

Tabella da las modificaziuns - tenor conclus

Conclus 26-09-2017 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 12-05-2020 10-11-2020 10-11-2020 10-11-2020 10-05-2022 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 16-10-2023

Entrada en vigur 01-01-2018 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-06-2020 01-01-2021 01-01-2021 01-01-2021 01-07-2022 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-12-2023

Element relasch Art. 6 al. 2 Art. 6 al. 3 Art. 37 al. 1, c), 2.

Art. 37 al. 1, c), 3.

Art. 37 al. 1, d)

Art. 37 al. 1, d), 1.

Art. 37 al. 1, d), 2.

Art. 37 al. 1, d), 3.

Art. 37 al. 1, d), 4.

Art. 38 al. 1, b)

Art. 39 al. 1bis Art. 39 al. 1ter Art. 37 al. 1, b), 2.

Art. 37 al. 1, c), 3.

Art. 39 al. 1 Art. 39 al. 1 Art. 6 al. 2, a)

Art. 6 al. 2, b)

Art. 6 al. 2, b), 1.

Art. 6 al. 2, b), 2.

Art. 6 al. 2, c)

Art. 6 al. 2, d)

Art. 6 al. 2, e)

Art. 6 al. 3 Art. 37 al. 1, b)

Art. 37 al. 1, c)

Art. 37 al. 2 Art. 38 al. 1, a)

Modificaziun emprima versiun midada integraziun midada integraziun midada midada midada midada integraziun aboliziun integraziun integraziun midada midada midada midada aboliziun midada integraziun integraziun midada aboliziun midada midada midada midada midada midada

850.110

Publicaziun en la CUL 2017-035 2020-026 2020-026 2020-026 2020-026 2020-026 2020-026 2020-026 2020-026 2020-026 2020-026 2020-026 2020-026 2020-052 2020-052 2020-052 2022-022 2023-031 2023-031 2023-031 2023-031 2023-031 2023-031 2023-031 2023-031 2023-031 2023-031 2023-031 2023-031

13

850.110

Tabella da las modificaziuns - tenor element

Element relasch Art. 6 al. 2 Art. 6 al. 2, a)

Art. 6 al. 2, b)

Art. 6 al. 2, b), 1.

Art. 6 al. 2, b), 2.

Art. 6 al. 2, c)

Art. 6 al. 2, d)

Art. 6 al. 2, e)

Art. 6 al. 3 Art. 6 al. 3 Art. 37 al. 1, b)

Art. 37 al. 1, b), 2.

Art. 37 al. 1, c)

Art. 37 al. 1, c), 2.

Art. 37 al. 1, c), 3.

Art. 37 al. 1, c), 3.

Art. 37 al. 1, d)

Art. 37 al. 1, d), 1.

Art. 37 al. 1, d), 2.

Art. 37 al. 1, d), 3.

Art. 37 al. 1, d), 4.

Art. 37 al. 2 Art. 38 al. 1, a)

Art. 38 al. 1, b)

Art. 39 al. 1 Art. 39 al. 1 Art. 39 al. 1bis Art. 39 al. 1ter

Conclus 26-09-2017 12-05-2020 16-10-2023 16-10-2023 16-10-2023 16-10-2023 16-10-2023 16-10-2023 16-10-2023 12-05-2020 16-10-2023 16-10-2023 10-11-2020 16-10-2023 12-05-2020 12-05-2020 10-11-2020 12-05-2020 12-05-2020 12-05-2020 12-05-2020 12-05-2020 16-10-2023 16-10-2023 12-05-2020 10-11-2020 10-05-2022 12-05-2020 12-05-2020

Entrada en vigur 01-01-2018 01-06-2020 01-12-2023 01-12-2023 01-12-2023 01-12-2023 01-12-2023 01-12-2023 01-12-2023 01-06-2020 01-12-2023 01-12-2023 01-01-2021 01-12-2023 01-06-2020 01-06-2020 01-01-2021 01-06-2020 01-06-2020 01-06-2020 01-06-2020 01-06-2020 01-12-2023 01-12-2023 01-06-2020 01-01-2021 01-07-2022 01-06-2020 01-06-2020

Modificaziun emprima versiun midada aboliziun midada integraziun integraziun midada aboliziun midada integraziun midada midada midada midada midada integraziun midada midada midada midada midada integraziun midada midada aboliziun midada midada integraziun integraziun

Publicaziun en la CUL 2017-035 2020-026 2023-031 2023-031 2023-031 2023-031 2023-031 2023-031 2023-031 2020-026 2023-031 2023-031 2020-052 2023-031 2020-026 2020-026 2020-052 2020-026 2020-026 2020-026 2020-026 2020-026 2023-031 2023-031 2020-026 2020-052 2022-022 2020-026 2020-026

14